open-index/open-wikipedia-markdown huggingface dataset:
Primetime Emmy 2014

**Primetime Emmy 2014** oli järjestyksessään 66. Primetime Emmy -palkintogaala, jossa jaettiin palkinnot televisiosarjoille ja ohjelmille, joita esitettiin Yhdysvalloissa 1. kesäkuuta 2013 – 31. toukokuuta 2014. Gaala järjestettiin Nokia Theatressa Los Angelesissä 25. elokuuta 2014. Gaalan juonsi ensimmäistä kertaa Seth Meyers. Eniten palkintoja sai *[[Breaking Bad]]*, joka sai viisi palkintoa parhaasta draamasarjasta, miespääosasta, miessivuosasta, naissivuosasta ja käsikirjoituksesta. 

## Voittajat ja ehdokkaat
Voittajat on listattu ensimmäisenä ja **lihavoitu**.
### Ohjelmat

### Näyttelijät
#### Pääosat

#### Sivuosat

### Ohjaus

### Käsikirjoitus

## Lähteet

## Aiheesta muualla
Virallinen sivusto
Etelä-Pohjanmaa (lehti, Kristiinankaupunki)

**Etelä-Pohjanmaa** (vuoteen 1906 saakka **Kaskisten Lehti**) oli Kristiinankaupungissa vuosina 1903–1912 ilmestynyt sanomalehti.

''Työmiehen'' ja ''Suupohjan Kaiun'' toimittajana työskennelleen Vihtori Niemen perustama *Kaskisten Lehti* oli linjaltaan suomenmielinen ja poliittisesti radikaali. *Etelä-Pohjanmaaksi* muutettuna se ilmoittautui vuonna 1907 vanhasuomalaisten äänenkannattajaksi. Niemen kuoltua lehti jäi hänen leskelleen, joka julkaisi sitä keskeytyksin kuolemaansa saakka.

Lehti ilmestyi vuodesta 1903 lähtien kahdesti viikossa, vuodesta 1910 kolmesti tai kahdesti ja loppuvaiheessa vuonna 1912 kerran viikossa. Sen päätoimittajina työskentelivät Vihtori Niemi (1904–1910), Vihtori Kaari (vastaava toimittaja 1904–1906), Ernst Hentunen (vastaava toimittaja 1910) ja Mimmi Niemi (1910–1912).

## Lähteet

## Aiheesta muualla
* ''Kaskisten Lehti'' digitoituna kansalliskirjastossa
* ''Etelä-Pohjanmaa'' digitoituna kansalliskirjastossa
Etelä-Pohjanmaa (täsmennyssivu)

**Etelä-Pohjanmaa** tarkoittaa seuraavia asioita:

* Etelä-Pohjanmaa, maakunta Länsi-Suomessa
* Etelä-Pohjanmaa, Pohjanmaan historiallisen maakunnan eteläosa
* ''Etelä-Pohjanmaa'', Kristiinankaupungissa vuosina 1903–1912 ilmestynyt sanomalehti
* ''Etelä-Pohjanmaa'', Seinäjoella vuosina 1919–1922 ilmestynyt sanomalehti
* ''Etelä-Pohjanmaa'', Seinäjoella vuosina 1924–1925 ilmestynyt sanomalehti
* Epari eli *Etelä-Pohjanmaa*, Seinäjoella vuodesta 1926 ilmestynyt sanomalehti

## Lähteet
Pohjanlahti (täsmennyssivu)

**Pohjanlahti** tarkoittaa seuraavia asioita:

* Pohjanlahti, merialue Suomen ja Ruotsin välissä
* Pohjanlahti, Päijänteen lahti Jyväskylässä
* Pohjanlahti, järvi Kangasalla
* Pohjanpitäjänlahti eli Pohjanlahti, Raaseporin kaupungin alueen halkaiseva merenlahti
* ''Pohjanlahti'', Raumalla ilmestynyt sanomalehti
Kajaani (sanomalehti)

**Kajaani** oli Kajaanissa vuosina 1922–1966 ilmestynyt sanomalehti.

Kaupungin kokoomuslaiset perustivat *Kajaanin* edistysmielisten kanssa julkaistun ''Kajaanin Uutisten'' tilalle. Taloudellisesti kannattamattoman lehden päärahoittajana toimi Kajaani-yhtiö. Sen lakattua maakunnan ainoaksi sanomalehdeksi jäi *[[Kainuun Sanomat]]*.

Lehti ilmestyi vuodesta 1923 lähtien kolmesti, vuodesta 1955 kuudesti ja vuodesta 1958 jälleen kolmesti viikossa. Sen levikki oli enimmillään 5193 kappaletta vuonna 1945. Päätoimittajina työskentelivät Arvi Tapiola (1923–1930), Arne Vasunta (1930–1932), Verner Rekola (1932–1936), Väinö Leisio (1936–1938), Lauri Karanto (1938 ja 1941–1944), Paavo Suensaari (1938–1941), Olavi Leimu (1934–1945 ja 1954), Matti Klemola (1945–1954), Mauri Auvinen (1955–1957), Mikko Sakki (1957–1961), Veikko Valento (1961–1962) ja Kalevi Ylänkö (1962–1966).

## Lähteet

## Aiheesta muualla
* ''Kajaani'' digitoituna kansalliskirjastossa
Kajaanin Uutiset

**Kajaanin Uutiset** oli Kajaanissa vuosina 1921–1922 ilmestynyt sanomalehti.

*Kajaanin Uutiset* syntyi edistyspuolueen *[[Kajaanin Lehti|Kajaanin Lehden]]* ja kokoomuksen *[[Kaikuja Kajaanista|Ylimaan]]* yhdistyessä. Sen johtoajatus oli vasemmiston ja maalaisliiton vastustaminen. Aatteellisesti laimea lehti ei tyydyttänyt varsinkaan kokoomuslaisia, joiden aloitteesta lehtiyhtiö purettiin. Sen omaisuus myytiin kokoomuslaisille, jotka ryhtyivät julkaisemaan ''Kajaani''-lehteä.

Kolmesti viikossa ilmestyneen lehden levikki oli noin 650 kappaletta. Sen päätoimittajina työskentelivät Matti Klemola (1921–1922) ja Arvi Tapiola (1922) ja vastaavana toimittajana Eemili Nordlund (1922).

## Lähteet

## Aiheesta muualla
* ''Kajaanin Uutiset'' digitoituna kansalliskirjastossa
Gabriel Wallin

**Thorsten Olof Gabriel Wallin** (s. 14. lokakuuta 1981 Enhörna, Ruotsi) on ruotsalainen keihäänheittäjä, joka edustaa ruotsalaista Södertälje IF -seuraa. Wallinin uran paras heitto on vuonna 2013 Hässelbyssä heitetty 83,23. 

Wallin on keihäänheiton Ruotsin-mestari vuodelta 2014. MM-kisoissa Wallin on esiintynyt neljästi, jääden jokaisella kerralla karsintaan. Wallin on myös voittanut Yhdysvaltain yliopistomestaruuden kahdesti vuosina 2004 ja 2005. Ensimmäistä kertaa Wallin heitti yli 80 metrin jo vuonna 2004. Hän on 193 senttimetriä pitkä ja painaa 94 kiloa.

## Kausien parhaat heitot

* 2004 – 80,71
* 2005 – 80,31
* 2007 – 78,97
* 2008 – 74,62
* 2009 – 79,69
* 2010 – 78,31
* 2011 – 80,88
* 2012 – 81,45
* 2013 – **83,23**
* 2014 – 77,88
* 2015 – 79,16

## Lähteet
* http://www.iaaf.org/athletes/sweden/gabriel-wallin-201710#progression
* http://www.european-athletics.org/athletes/group=W/athlete=144218-wallin-gabriel/index.html
### Viitteet
U. W. Telén

**Uno Wilhelm Telén** (28. joulukuuta 1843 Kitee – 29. syyskuuta 1912 Kuopio) oli suomalainen opettaja, kirjakauppias, kustantaja ja suomentaja.

Telénin vanhemmat olivat Kiteen kirkkoherra, rovasti Uno Wilhelm Telén (1807–1890) ja Ottiliana Sofia Sirelius. Hän pääsi ylioppilaaksi Kuopion lukiosta 1866 ja valmistui Helsingin yliopistosta filosofian kandidaatiksi 1871 ja maisteriksi 1873.

Uno Telén toimi Kuopion reaalikoulun, sittemmin Kuopion tyttökoulun historian, maantiedon ja suomen kielen opettajana vuodesta 1876 alkaen. Hänellä oli Kuopiossa myös kirjakauppa, kirjapaino ja kirjankustantamo *U. W. Telén & Co*.

Telén oli naimisissa vuodesta 1875 Karin Töhlbergin kanssa. Heidän poikansa oli Sortavalan kaupunginlääkäri Uuno Väinö Telén (1878–1929).

## Teoksia
* Frans Oskar Leonard Hodell : *Heinosen perhe huvimatkalla* : huvinäytelmä 2:ssa näytöksessä, mukaelma ; mukailivat Armas E. Turunen ja U. W. Telén. Näytelmäkirjallisuutta 71. U. W. Telen, Kuopio 1905

## Suomennoksia
* Jules Verne : *Kauppahuone Playfair ja kumpp., eli, Pumpulilasti ja sydän*. Suomalaisen Kirjallisuuden Seura, Helsinki 1876, nykyaikaistettu käännösversio Seaflower, Helsinki 2000 (alkuteos *Les forceurs de blocus*, suomenkielinen käännös löytyy myös Project Gutenbergistä)
* Frances Ridley Havergal : *Pieniä päänaluksia eli iltamietteitä pienokaisille* ; suom. U. W. Telén ja Bruno Granit ; värssyt Kustaa Killinen. Telén, Kuopio 1886
* Oskar Höcker : *Maa-orja : kertomus Aleksanteri I:sen hallituskaudelta Venäjällä : nuorisolle ja heidän ystävilleen*. Nuorisokirjallisuutta 8. U. W. Telén, Kuopio 1901
* Johann Christoph von Schmid : *Ahkeruus ja rehellisyys ynnä muita kertomuksia*. Nuorisokirjallisuutta 11. U. W. Telén ja K., Kuopio 1903
* Johann Christoph von Schmid : *Hyvä kasvatusäiti ja muita kertomuksia*. Nuorisokirjallisuutta 12. U. W. Telén ja K., Kuopio 1903
* Julius Roderich Benedix : *Kaksi yksinpuhelua : (monoloogia)*. Näytelmäkirjallisuutta n:o 59. U. W. Telén ja K., Kuopio 1903
* Jules Verne : *Saarroslinjan murtaja* ; suom. Aukusti Kuokkanen ; suomennosta korjannut U. W. Telén. Nuorisokirjallisuutta 13. 2. korj. suomennos U. W. Telén ja K., Kuopio 1904

## Lähteet
* Ylioppilasmatrikkeli 1853–1899 : Uno Wilhelm Telén
* Ylioppilasmatrikkeli 1853–1899 : Uuno Väinö Telén
*  Luettu 17.7.2014.
* Åke Backström : Telen, Genos 59(1988), s. 64–70 
* Kirjasampo : U. W. Telén
Dean Moriarity

**Dean Moriarity** (s. 11. syyskuuta 1994 Quebec, Kanada) on kanadalainen alamäkiluistelija. Hän sijoittui alamäkiluistelun MM-sarjassa Red Bull Crashed Icessä kaudella 2014 yhteispisteissä kahdeksanneksi. Moriarity on myös nuorempana pelannut jääkiekkoa vasempana laitahyökkääjänä. Hän on 171 senttimetriä pitkä ja painaa 75 kiloa. Myös Moriarityn kaksoisveli Dylan Moriarity on alamäkiluistelija.

Tammikuussa 2015 Moriarity sijoittui Riders Cupin kilpailussa Yhdysvalloissa toiseksi ja muutamaa päivää myöhemmin kauden avauskilpailussa St. Paulissa niin ikään toiseksi.

## Lähteet
* http://www.redbullcrashedice.com/fi_FI/results
* http://www.eliteprospects.com/player.php?player=213233
Boxing

**Boxing** on Activisionin kehittämä ja julkaisema urheilupeli, joka julkaistiin vuonna 1980 Atari 2600:lle.

Pelissä nyrkkeillään tietokonetta vastaan, tai toista pelaajaa moninpelin muodossa.

## Aiheesta muualla
*
Kansan Ystävä

**Kansan Ystävä** oli Helsingissä vuosina 1881–1882 ilmestynyt sanomalehti.

Kirjakauppias G. W. Edlundin julkaisema ja toimittama *Kansan Ystävä* oli kerran viikossa ilmestynyt kuvitettu kansanlehti, joka levisi lähinnä pääkaupunkiin ja sen ympäristöön. Sen kilpailija oli *[[Helsingin Wiikko-Sanomia]]*. Pienilevikkinen lehti lakkasi jo vuoden kuluttua kannattamattomana.

## Lähteet

## Aiheesta muualla
* ''Kansan Ystävä'' digitoituna kansalliskirjastossa
Ilja Korotkov

**Ilja Jevgenevitš Korotkov** (, s. 6. joulukuuta 1983) on venäläinen keihäänheittäjä, joka edustaa Luch Moskova -seuraa. Korotkovin paras tulos on vuonna 2010 Adlerissa heitetty 85,47. 

Hän selviytyi kesäolympialaisissa 2008 Pekingissä finaaliin, jossa hän sijoittui seitsemänneksi heitettyään 83,15. Kesäolympialaisissa 2012 Lontoossa Korotkov jäi karsintaan heitettyään vain 75,68. Hän on 192 senttimetriä pitkä ja painaa 101 kiloa.

## Kausien parhaat heitot

* 2013 - 74,23
* 2012 - 79,61
* 2011 - 74,66
* 2010 - **85,47**
* 2009 - 83,24
* 2008 - 84,04
* 2007 - 83,94
* 2006 - 78,23
* 2005 - 76,31
* 2004 - 77,91

## Lähteet
* http://www.iaaf.org/athletes/russia/ilya-korotkov-201676#personal-bests
* http://www.european-athletics.org/athletes/group=K/athlete=141547-korotkov-ilya/index.html
Kahden maailman tytär

**Kahden maailman tytär** () on vuonna 1920 ensi-iltansa saanut James Youngin ohjaama yhdysvaltalainen mykkä melodraamaelokuva, jonka pääosassa on Norma Talmadge. *Kahden maailman tytär* kertoo alamaailman rikollisen tyttärestä Jennie Malonesta, joka yrittää kaikin keinoin salata menneisyytensä sulhaseltaan.

*Kahden maailman tytär* perustuu Leroy Scottin samannimiseen romaaniin (1919), jonka pohjalta ohjaaja Young ja Edmund Goulding laativat elokuvan käsikirjoituksen. Melodraaman tuotantoyhtiönä oli Norma Talmadge Film Corporation, ja sen levitti First National Pictures. *Kahden maailman tytär* sai Yhdysvaltain ensi-iltansa 5. tammikuuta vuonna 1920. Suomessa elokuva sai ensi-iltansa 21. joulukuuta vuonna 1924. Elokuvan kopiota säilytetään Yhdysvaltain kongressin kirjaston ja George Eastman Housen elokuva-arkistoissa.

## Näyttelijät

## Lähteet

## Aiheesta muualla
* 
* 
* 
* ''Kahden maailman tytär'' Silent eran sivustolla 
* ''Kahden maailman tytär'' TCM Movie Databasessa
Etapit 12–21 Ranskan ympäriajossa 2014

Ranskan ympäriajon 2014 etappien 12–21 tulokset.
## 12. etappi
### 17. heinäkuuta, [[Bourg-en-Bresse]]–[[Saint-Étienne]], 185,5 km

**12. etapin tulokset**

**Kokonaistilanne 12. etapin jälkeen**
 

## 13. etappi
### 18. heinäkuuta 2014, [[Saint-Étienne]]–[[Chamrousse]], 197,5 km

**13. etapin tulokset**

**Kokonaistilanne 13. etapin jälkeen**

## 14. etappi
### 19. heinäkuuta 2014, [[Grenoble]]–[[Risoul]], 177 km

**14. etapin tulokset**

**Kokonaistilanne 14. etapin jälkeen**

## 15. etappi
### 20. heinäkuuta 2014, [[Tallard]]–[[Nîmes]], 222 km

**15. etapin tulokset**

**Kokonaistilanne 15. etapin jälkeen**

## 16. etappi
### 22. heinäkuuta 2014, [[Carcassonne]]–[[Bagnères-de-Luchon]], 237,5 km

**16. etapin tulokset**

**Kokonaistilanne 16. etapin jälkeen**

## 17. etappi
### 23. heinäkuuta 2014, [[Saint-Gaudens]] – [[Saint-Lary-Soulan|Saint-Lary-Soulan Pla d'Adet]], 124,5 km

**17. etapin tulokset**

**Kokonaistilanne 17. etapin jälkeen**

## 18. etappi
### 24. heinäkuuta 2014, [[Pau]]–[[Hautacam]], 145,5 km

**18. etapin tulokset**

**Kokonaistilanne 18. etapin jälkeen**

## 19. etappi
### 25. heinäkuuta 2014, [[Maubourguet]] [[Pays du Val d'Adour]] – [[Bergerac (Dordogne)|Bergerac]], 208,5 km

**19. etapin tulokset**

**Kokonaistilanne 19. etapin jälkeen**

## 20. etappi
### 26. heinäkuuta 2014, [[Bergerac (Dordogne)|Bergerac]]–[[Périgueux]], 54 km henkilökohtainen aika-ajo

**20. etapin tulokset**

**Kokonaistilanne 20. etapin jälkeen**

## 21. etappi
### 27. heinäkuuta 2014, [[Évry]]–[[Pariisi]], 137,5 km

**21. etapin tulokset**

**Lopputulokset 21. etapin jälkeen**

## Lähteet
Lambadi

**Lambadi** () eli **bandžari** tai **gormati** on Intiassa asuvien gormatien puhuma indoarjalainen kieli, jota puhuu äidinkielenään noin 4&nbsp;000&nbsp;000 ihmistä. Se kuuluu indoarjalaisten kielten keskiseen haaraan ja sen sukukieliin kuuluvat muun muassa radžastani ja nimadi. Lambadia kirjoitetaan eri kirjaimistoilla eri puolilla Intiaa alueen valtakielestä riippuen: Maharashtrassa sitä kirjoitetaan devanagarilla, Karnatakassa kannadalaisilla kirjaimilla ja Andhra Pradeshissa telugulaisilla kirjaimilla.

## Lähteet
Dauphine (hyppyrimäki)

**Dauphine** on hyppyrimäki Saint-Nizier-du-Moucherottessa Ranskassa. Mäessä on järjestetty vuoden 1968 talviolympialaisten suurmäen kilpailut.

## Historia
Olympialaisissa mäen K-piste oli 90 metrissä, myöhemmin mäkeä remontoitiin ja K-piste siirrettiin 112 metriin. K112 mäestä on hypätty maailmancupia vuosina 1980-1982. Vuoden 1990 jälkeen mäkeä ei ole kunnossapidetty.

Talviolympialaisissa 1968 suurmäen kilpailun voitti Vladimir Belousov.

## Mäkiennätyksen kehittyminen
Mäkiennätyksen 111,0 metriä on hypännyt Roger Ruud.

## Lähteet
*http://www.skisprungschanzen.com/EN/Ski+Jumps/FRA-France/V-Rh%C3%B4ne-Alpes/Saint-Nizier-du-Moucherotte/0311/
Hiekkaranta

**Hiekkaranta** on hiekasta koostuva rannikon kaistale, joka ulottuu laskuveden rajasta kalliolle tai pysyvän kasvillisuuden rajalle.

Alempana hiekkaranta on toistuvasti veden alla, mutta ylemmäs vesi yltää vain voimakkaan myrskyn aikaan. Tälle kuivalle hiekkarannan alueelle, uimarannalle, hakeutuu usein ihmisiä ottamaan aurinkoa aurinkotuoleissaan.

## Hiekka

Hiekkarannan hiekka koostuu usein kvartsista, sillä se on kestävää. Muitakin mineraaleja esiintyy maailman hiekkarannoilla.

Useimmat hiekkarannat saavat hiekkansa jokien mereen kuljettamasta maa-aineksesta. Jos joki padotaan, hiekan tulo tyrehtyy ja joen synnyttämä hiekkaranta saattaa kadota.

Joskus hiekkarannan hiekka on syntynyt paikallisesta kalliosta rapautumalla. Joskus hiekka on tullut meren pohjasta. Joidenkin hiekkarantojen hiekka koostuu merieläinten jäännöksistä.

## Muuttuvaisuus

Hiekkaranta muuttaa jatkuvasti muotoaan aaltojen ja vuoroveden vaikutuksesta. Näin tapahtuu etenkin sellaisilla seuduilla, joilla vuodenaikojen vaihtelut ovat suuria. Talven myrskyissä aallonpituudeltaan lyhyiden aaltojen vaikutuksesta ranta kutistuu ja hiekka vetäytyy alemmas veden alle muodostaen särkän. Kesällä hiekkaranta taas laajenee, kun meri on tyynempi ja aallot ovat pidempiä.

Hiekkarannan jatkuviin muutoksiin pystyvät sopeutumaan vain harvat eliöt. Useat rantaeläimet sopeutuvat hiekkarannan oloihin kaivautumalla maahan.

Hiekkarannoille pystytetään joskus erilaisia rakenteita, jotka estävät hiekan kulkeutumisen paikkoihin, joihin sitä ei haluta, kuten sataman sisäänkäyntiin. Esteillä voidaan myös estää rannan häviäminen sivuttain tulevien aaltojen siirtäessä hiekkaa edemmäs. Tällainen este voi kuitenkin aiheuttaa sen, että edempänä rannikolla oleva hiekkaranta katoaa, kun se ei enää saa hiekkaa.

## Lähteet

## Aiheesta muualla
Sonic Jump Fever

**Sonic Jump Fever** on Hardlightin kehittämä vertikaalinen tasohyppely mobiilipeli. Peli julkaistiin Androidille ja iOS:lle 11. heinäkuuta 2014.

## Pelaaminen

Peli on pelattavuudeltaan samankaltainen edeltäjänsä Sonic Jumpin kanssa. Pelin päätarkoituksena on suorittaa vertikaalinen taso niin korkealle kuin mahdollista. Pelaaja kallistelee hänen laitettaan vasemmalle ja oikealle ohjatakseen hahmoa ja hän voi näpäyttää näyttöä tehdäkseen tuplahypyn. Osumalla vihollisiin niiden alapuolelta pelaaja voi tuhota niitä sekä kerätä pisteitä. Toisin kuin alkuperäinen *Sonic Jump*, *Fever* keskittyy enemmän kilpailuttavaan moninpeliin. Peli sisältää tulostaulun, joka näytetään aina ennen jokaista erää, josta näkyy muiden pelaajien ennätyksiä. Nämä tulostaulut päivittyvät kahdesti viikossa kannustaakseen kilpailukykyiseen pelaamiseen.

## Lähteet
Samuli Antila

**Samuli Antila** (s. 1976) on tamperelainen kirjailija. Hänen esikoisromaaninsa *Kirveenkantajat* (Osuuskumma, 2013) on esihistorialliseen Suomeen sijoittuvaa paleofiktiota.

## Teokset
* 
* 
* 
* *Rajat ja muita kauheita tarinoita*. Helsinki: Kuoriaiskirjat, 2014. 
* 
* *Pelastaja ja muita tieteistarinoita.* Helsinki: Kuoriaiskirjat, 2019. 
* *Rojuhauta.* Tampere: Osuuskumma, 2020. 
* *Kyyhky ja korppi.* Helsinki: Nysalor, 2023. 
* *Marrassäkeet.* Tampere: Osuuskumma, 2023. 

## Lähteet
Sonic Blast

**Sonic Blast** on Aspectin kehittämä ja Segan julkaisema Sonic the Hedgehog -sarjan peli Sega Game Gearille. Se julkaistiin Pohjois-Amerikassa 12. joulukuuta 1996 ja Japanissa päivää myöhemmin nimellä **G Sonic** (Gソニック *Jī Sonikku*), muodostuen viimeiseksi ensimmäisen osapuolen peliksi kyseiselle alustalle, sekä toiseksi viimeiseksi virallisesti lisensoiduksi Game Gear -peliksi ennen vuonna 1997 julkaistua *[[The Lost World: Jurassic Park]]ia*. Peli julkaistiin myöhemmin loppuvuoden 1996 aikana myös Euroopassa.

Pelistä julkaistiin myös Sega Master Systemin kanssa yhteensopiva versio TecToyn ansiosta Brasiliassa joulukuussa 1997.

Sonic Blast liitettiin muiden Sonic-nimikkeiden kanssa *[[Sonic Adventure DX|Sonic Adventure DX:ään]]* ja *[[Sonic Mega Collection Plus]]iin*. Pelin lopetuksen demo on avattavissa *[[Sonic Gems Collection]]issa*.

Vaikka peli julkaistiin Pohjois-Amerikassa yhdessä samannimisen *[[Sonic 3D Blast]]in* kanssa, peleillä ei ole paljoa mitään samanlaisuuksia. Viholliset, tasot ja pomovastukset ovat peleissä aivan erilaiset. Tarina on myös täysin erilainen; Sonic ja Knuckles liittyvät yhteen kerätäkseen viisi Chaos Emeraldia sekä kohdatakseen Eggmanin Silver Castlessa.

## Lähteet

## Aiheesta muualla
*
Uinnin lyhyen radan maailmanmestaruuskilpailut 2002

**Uinnin lyhyen radan maailmanmestaruuskilpailut 2002** järjestettiin Moskovassa Venäjällä 3.–7. huhtikuuta 2002. Kilpailujen järjestäjänä toimi Kansainvälinen uimaliitto FINA.

## Mitalistit
#### Miehet

#### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Iikka Niemelä

**Iikka Niemelä** (25. maaliskuuta 1888 Liminka – 30. marraskuuta 1964) oli suomalainen opettaja, tenorilaulaja ja toimittaja. Hän kirjoitti oululaiseen *[[Kaleva (sanomalehti)|Kaleva]]*-lehteen nimimerkillä **Tähystäjä**.

Niemelä valmistui kansakoulunopettajaksi Sortavalan opettajaseminaarista 1910 ja opiskeli sitten Helsingin musiikkiopistossa laulua Abraham Ojanperän johdolla. Niemelä piti Heikki Toppilan kanssa yhteisen laulu- ja lausuntaillan elokuussa 1913 Limingan nuorisoseurantalolla, ja vuonna 1914 hänellä oli oma konsertti Turun Akatemia-salissa. Myöhemmin Niemelä piti vielä konsertit Oulussa 1915 ja Helsingissä 1917. Musiikkiopintojen ohella hän työskenteli opettajana ensin Tampereella 1911–1913 ja sitten Helsingissä vuodesta 1913 alkaen.

Niemelä opiskeli 1921–1922 Leipzigin kuninkaallisessa konservatoriossa ja hän piti Leipzigissa myös konsertin. Hän erosi opettajantoimesta 1926 ja ryhtyi vapaaksi taiteilijaksi piti konsertteja paitsi Suomessa myös Tallinnassa ja Haaparannalla. Hän johti 1930-luvulla myös Ilveskorven, Limingan ja Kempeleen kuoroja ja esiintyi kuorojen kanssa myös radiossa.

Niemelä aloitti työnsä *Kalevan* toimittajana vuonna 1927. Hän kiersi kolmen vuosikymmenen ajan Pohjois- ja Keski-Pohjanmaalla ensin polkupyörää ja sitten *Kalevan* Studebaker Commander -henkilöautolla tekemässä juttuja paikallisista aiheista. Kirjoitukset julkaistiin *Kalevassa* nimimerkillä ”Tähystäjä”. Niemelä kirjoitti myös osuuskuntien ja seurojen historiikkeja sekä laati historiallisen kolmiosainen kuvaelman *Lakeuden menneisyyttä*, joka esitettiin kesällä 1957 Limingan maakuntajuhlilla.

## Teoksia
* *Limingan suojeluskunnan perustaminen ja alkuvaiheet sekä osallistuminen Suomen vapaustaisteluun monien mukana olleiden muistelmien mukaan*. Limingan suojeluskunta, Oulu 1935
* *Limingan maamiesseuran 40-vuotiskertomus*. Oulu 1938
* *Limingan osuusmeijeri r.l.: 40-vuotiskertomus*. Limingan osuusmeijeri, Oulu 1950
* *Limingan osuuskassan 40-vuotiskertomus*. Limingan osuuskassa, Oulu 1954

## Lähteet
* Iikka Niemelä.  Kirjastovirman henkilögalleria.
* Tähystäjän Voimavaunu kiiltää edelleen. *Kaleva* 12.6.2004.

## Aiheesta muualla
* Iikka Niemelän ''Kalevassa'' ilmestyneitä artikkeleita.  Kirjastovirma.
Willy Stöwer

**Willy Stöwer** (22. toukokuuta 1864 – 31. toukokuuta 1931) oli Saksan keisarikunnan aikainen saksalainen taiteilija, kuvittaja  ja kirjailija. Hänet tunnetaan parhaiten merimaalauksista sekä litografioista. Monet hänen taideteoksistaan kuvaavat historiallisia tapahtumia, kuten matkustajalaiva RMS Titanicin uppoamista vuonna 1912.

## Elämä
Willy Stöwer syntyi Wolgastissa, Saksassa baltianmeren rannalla. Hän kouluttautui alun perin metallityömieheksi ja työskenteli teknikkona useiden saksalaisten varustamoiden insinööritoimistoissa. Hän sai nopeasti töitä piirtäjänä, kuvittajana ja taidemaalarina. Hänen taitonsa huomattiin aikaisin ja hänen piirtämistekniikkansa oli itseopittua. Vuonna 1892 hän meni naimisiin Henrietta Dettmannin kanssa. Tämä oli varakkaasta perheestä, minkä seurauksena Stöwer pystyi keskittymään taiteilijanuraan.

Keisari Wilhelm II:sta muodostui taiteilijan innokas kannattaja ja Stöwerin sanotaankin olleen keisari mielyisin merimaalaaja. Vuosina 1905-1912 Stöwer oli usein keisarin mukana tämän matkoilla. Hän oli Saksan laivastoliiton () johtokunnan jäsen. Hänelle myönnettiin kunniaprofessuuri vuonna 1907. Hänen myöhempään uraansa vaikutti hänen mesenaattinsa ja Saksan keisarillisen laivaston kohtalo.  Hänen suurimman luovuuden aika tuli päätökseen Saksan keisarikunnan hajoamisen myötä, ja hänen myöhempi uransa perustui joihinkin höyrylaivayhtiöiden tekemiin tilaustöihin. Hän kuoli jonkinasteisessa tuntemattomuudessa Berlin-Tegelin huvilallaan 31. toukokuuta 1931.

## Lähteet

## Aiheesta muualla
Imoh Ezekiel

**Imoh Ezekiel** (s. 24. lokakuuta 1993 Lagos, Nigeria) on nigerialainen jalkapalloilija, joka edustaa Jupiler Pro Leaguessa pelaavaa Standard Liegeä. Ennen tuloaan Liegeen hän edusti 36 Lionsia. Pituudeltaan hän on 172 senttimetriä pitkä. Pelipaikaltaan hän on hyökkääjä, mutta voi pelata myös keskikentän vasemmalla laidalla. Ezekiel on pelannut yhden ottelun Nigerian jalkapallomaajoukkuessa.
Michael Preetz

**Michael Preetz** (s. 17. elokuuta 1967 Düsseldorf, Länsi-Saksa) on saksalainen uransa lopettanut jalkapalloilija. Pelipaikaltaan hän oli hyökkääjä.

Preetz pelasi Saksan pääsarjaa Bundesliigaa Fortuna Düsseldorfissa, MSV Duisburgissa ja Hertha BSC:ssä yhteensä 257 ottelua, joissa hän teki 91 maalia. Suurimman osan urastaan hän edusti Hertha BSC:tä, jonka kaikkien aikojen paras maalintekijä hän on.

Hertha BSC eteni Preetzin aikana kolmesti peräkkäin Saksan liigacupin finaaliin vuosina 2000–2002 ja voitti sen kahdella jälkimmäisellä kerralla. Bundesliigassa Preetzin paras kausi niin henkilökohtaisen maalimäärän kuin joukkueen sarjamenestyksenkin osalta oli kausi 1998–1999, jolloin Hertha BSC sijoittui kolmanneksi ja Preetz voitti sarjan maalikuninkuuden 23 maalillaan.

Saksan maajoukkueessa Preetz pelasi vuosina 1999–2000 seitsemän A-maaottelua, joissa hän teki kolme maalia. Hän oli mukana Maanosaliittojen cupissa 1999, jossa hän teki Saksan 1–0-johtomaalin 2–0-voittoon päättyneessä ottelussa Uutta-Seelantia vastaan.

Preetz toimi vuosina 1994–2003 Saksan pelaajayhdistyksen varapuheenjohtajana. Hänellä on tutkinto urheilujohtamisesta ja peliuransa päätyttyä hän siirtyi Hertha BSC:n johtotehtäviin, joissa hän edelleen toimii. Preetzin vastuulla seurassa ovat urheilu-, media- ja viestintäasiat. Hän on naimisissa ja hänellä on yksi tytär ja yksi poika.

## Lähteet
Maître Gims

**Maître Gims**, oikealta nimeltään **Gandhi Djuna**, (s. 6. toukokuuta 1986) on kongolaistaustainen ranskalainen rap-artisti. Hän kuuluu Sexion d'Assaut -ryhmään, minkä lisäksi hän on julkaissut musiikkia myös sooloartistina.

Gims syntyi Kinshasassa, mutta muutti setänsä luokse Ranskaan kaksivuotiaana.

Gimsin ensimmäinen sooloalbumi *Subliminal* julkaistiin Wati B -levymerkillä toukokuussa 2013. Albumi nousi ensimmäisellä listaviikollaan Ranskan albumilistan kakkoseksi, joka oli sen paras sijoitus listalla. Kymmenen parhaan joukossa se oli 38 viikkoa. Albumia on myyty Ranskassa yli miljoona kappaletta.

Toinen albumi *Mon cœur avait raison* julkaistiin elokuussa 2015. Se nousi heti listaykköseksi Ranskassa, ja oli listakärjessä kolme peräkkäistä viikkoa.

## Diskografia
### Sooloalbumit
* Subliminal (2013)
* Mon cœur avait raison (2015)
* Ceinture noire (2018)
* Le fléau (2020)
* Les dernières volontés de Mozart (2022)
* Le Nord se souvient (2024)

### Mixtapet
* La terre du mileu (2005)
* La Renouveau (2008)

### EP:t
* Simon Lemay (2013)

## Lähteet
Henri Bollström

**Henri Bollström** (s. 29. maaliskuuta 1984) on suomalainen raviohjastaja. Laukaassa asuva Bollström toimii nykyään pelkästään lainaohjastajana, mutta on aikaisemmin työskennellyt muun muassa Seppo Suurosen apuvalmentajana Juvalla. Bollström on vuonna 2001 alkaneella urallaan ohjastanut yhteensä yli 14&nbsp;300 ravilähtöä, joista hän on huhtikuuhun 2024 mennessä voittanut yli 1&nbsp;400. 

Henri Bollströmin isä on iskelmälaulaja Rainer Bollström.

## Lähteet
*Suomen Hippoksen tilastot

### Viitteet
Zakaria Bakkali

**Zakaria Bakkali** (s. 26. tammikuuta 1996) on belgialainen jalkapalloilija. Bakkalin vanhemmat ovat marokkolaisia. Hän edustaa Espanjan Primera Divisiónissa pelaavaa Valenciaa ja on pelipaikaltaan hyökkääjä.

## Lähteet
* http://www.fifa.com/world-match-centre/news/newsid/214/998/8/index.html
Dear God

**Dear God** on israelilaisen DJ-duo Crystal Laken kappale. Kappaleella vierailee myös naisartisti Beth. Sen julkaisi Zooland Records duon kahdentenatoista singlenä 22. helmikuuta 2013. Kappaleen ovat säveltäneet Alex Moerman ja Paul Gorbulski. Kappaleeseen liittyvä virallinen musiikkivideo julkaistiin videopalvelu YouTubessa 14. maaliskuuta 2013. Kappaleen toistaiseksi ainoa tiedetty listasijoitus on Euroopan *The Official Top 50 Dance Chart*-listan 39. sija.

## Kappalelista

**Digitaalinen lataus**

# "Dear God (Radio Edit)" - 3:03
# "Dear God (Pavex Radio Edit)" - 3:04
# "Dear God (Extended Mix)" - 5:45
# "Dear God (Pavex Remix)" - 4:15

## Listasijoitukset

## Lähteet
Seppo Suuronen (ravivalmentaja)

**Seppo Suuronen** (s. 29. marraskuuta 1960) on suomalainen ravivalmentaja, joka pitää noin 40 hevosen tallia Juvalla Lautealan kylällä. Hän on yksi 2000-luvun menestyksekkäimpiä suomalaisia ravivalmentajia, mutta Suuronen tunnetaan myös kasvattajana että omistajana. Suuroselle myönnettiin Raviurheilijan kultainen ansiomerkki Lahden kuninkuusraveissa kesällä 2019. Hän sai ansiomerkin kahdeksantena suomalaisena. Vuonna 2017 Suuronen palkittiin Vuoden suomenhevoskasvattajana.

Suurosen ensimmäinen menestyshevonen oli vuosina 1988–1991 neljä perättäistä ravikuninkuutta voittanut Patrik, jonka hän myös omisti yhdessä Juha Kortekallion kanssa. Hevosta ohjasti Risto Lanki. Seuraavan kerran Suuronen pääsi juhlimaan ravikuninkuutta vuonna 2011 Tampereella, kun hänen valmentamansa Villihotti kruunattiin kuninkaaksi. Suurosen talli saavutti Tampereen Kuninkuusraveissa kaksoisvoiton, kun toiseksi sijoittui Tuokkolan Touho. Myös vuonna 2009 ravikuninkuuden Eero Hakkaraisen valmentamana voittanut A. T. Eko on aikaisemmin ollut Suurosen valmennustallissa. Vuonna 2005 tallin suomenhevoset Artture ja Cordiitta voittivat rodun merkittävimmät ikäluokkakilpailut Kriteriumin ja Derbyn. 

Suomenhevosten lisäksi Suuronen tunnetaan myös menestyksekkäänä lämminveristen valmentajana. Hänen tallinsa tunnetuimpia lämminverisiä ovat olleet muun muassa menestyksekkään uran Pohjoismaissa ja Keski-Euroopassa tehnyt Baron Pepper sekä Kymenlaakso-ajon vuonna 2005 voittanut Roberto Luca. 

Suuronen kasvattaa hevosia yrityksensä Ravitalli Suuronen Oy:n kautta. Hänen kasvattamansa hevoset ovat ansainneet palkintorahaa joulukuuhun 2020 mennessä yhteensä yli 1,8 miljoonaa euroa. Menestyksekkäimpiä Suurosen kasvateista ovat suomenhevosista ravikuninkuuden vuonna 2016 voittanut Vitter ja lämminverisistä Hotshot Luca.

## Lähteet

## Aiheesta muualla
*Ravitalli Suurosen kotisivut
Makrokieli (ISO 639)

**Makrokielet** ovat kielitunnusstandardi ISO 639-3:ssa kieliä, jotka ovat jaettavissa useiksi erillisiksi, toisiinsa läheisesti liittyviksi kieliksi. Makrokieli on poikkeustapauksissa käytetty ylätason käsite ja makrokielen alle kuuluu aina kaksi tai useampia kieliä, joilla on omat kielitunnuksensa.

Makrokieli eroaa kieliryhmästä siten, että samaan makrokieleen kuuluvien kielten puhujilla on jossakin kontekstissa yhteinäinen kieli-identiteetti. Esimerkiksi arabian lukuisat puhekielivariantit (egyptinarabia, libyanarabia, algerianarabia ynnä muut) luetaan ISO 639-3:ssä omiksi kielikseen, ja pelkkä ”arabia” määritellään kaikki variantit kattavana makrokielenä. Samoin kiinan kieli on makrokieli, joka pitää sisällään muun muassa mandariinikiinan, kantoninkiinan ja wu-kiinan.

## Katso myös
* kieliryhmä

## Lähteet
Jean-Jacques Beineix

**Jean-Jacques Beineix** [bɛnɛks] (8. lokakuuta 1946 Pariisi, Ranska  – 13. tammikuuta 2022) oli ranskalainen elokuvaohjaaja ja -tuottaja. Häntä pidetään lajityypin cinéma du look edustajana. Elokuva *[[Diiva (elokuva)|Diiva]]* kuuluu hänen merkittäviin elokuviinsa ja oli aikansa käänteentekevä elokuva. Toinen merkittävä on *[[Betty Blue]]* (1986), jonka jälkeen hän teki elokuvia harvakseltaan, lähinnä dokumentteja.

## Filmografia
;Ohjaukset
* *Le chien de Monsieur Michel* (lyhyt) 1977
* *[[Diiva (elokuva)|Diiva]]* 1981  
* *[[Kuutamo katuojassa]]* 1983 
* *[[Betty Blue]]* 1986 
* *[[Roselyne ja leijonat]]* 1989 
* *[[IP5]]* 1992 
* *Les Enfants de Roumanie* (dokumentti) 1992 
* *Otaku* (dokumentti) 1994  
* *Assigné à résidence* (televisiodokumentti lyhyt) 1997
* *Place Clichy...sans complexe* (dokumentti) 1994 
** "Locked-In Syndrome" (1997)
* *The Works* (televisiodokumenttisarja) (1 jakso) 1997 
* *[[Kuoleman siirto]]* 2001 
* *Loft Paradoxe* (televisiodokumentti) 2002 
* *Les Gaulois au-delà du mythe* (televisiodokumentti) 2013 

## Lähteet

## Aiheesta muualla
Dogri

**Dogri** on indoarjalainen kieli, jota puhutaan Jammu ja Kashmirin ja Himachal Pradeshin osavaltioissa Pohjois-Intiassa. Dogria puhuu äidinkielenään noin neljä miljoonaa ihmistä ja se sai kansallisen kielen aseman Intian perustuslain 92. lisäyksessä tammikuussa 2004. Dogri kuuluu läntisten paharikielten ryhmään.

Kielitunnusstandardi ISO 639 jakaa dogrin kahteen kieleen: Jammu ja Kashmirissa puhuttuun dogriin ja Himachal Pradeshissa puhuttuun kangriin. ”Dogri” on näin ollen sekä makrokielen yhteisnimitys että sen toisen kielivariantin nimi. Jammu ja Kashmirin dogrin puhujilla on todettu olevan vaikeuksia ymmärtää kangria, ja toisaalta osa Himachal Pradeshin muiden paharikielten puhujista ymmärtää kangria hyvin.

Dogria kirjoitettiin aikaisemmin arabialaisilla kirjaimilla ja takri-aakkostolla. Nykyisin dogrin kirjoittamiseen käytetään devanagaria.

## Lähteet
Stupid Little Things

**Stupid Little Things** on amerikkalaisen laulaja-lauluntekijä Anastacian kappale hänen kuudennelta, *[[Resurrection (Anastacian albumi)|Resurrection]]*-studioalbumilta. Kappale oli Anastacian ensimmäinen alkuperäinen julkaisu sitten vuoden 2008. Kappaleen ovat tehneet Anastacian itsensä lisäksi Sam Watters, Louis Biancaniello, Michael Biancaniello ja Courtney Harrell.

”Stupid Little Things” julkaistiin *Resurrection*-albumin ensimmäisenä singlenä 4. huhtikuuta 2014, jonka jälkeen se sai positiivisen vastaanoton musiikkikriitikkojen keskuudessa. Kaupallisesti kappale oli kohtalainen menestys, sijoittuen esimerkiksi kahdenkymmenen parhaan joukkoon Italiassa, neljänkymmenen parhaan joukkoon Saksassa sekä kolmenkymmenen parhaan joukkoon Sveitsissä. Kappaleen virallinen musiikkivideo julkaistiin 21. maaliskuuta 2014.

## Kappaleet
;iTunes EP / CD-single 
#
#
#
#

;UK-promosingle 
#

;UK-promosingle 
#
#

## Listasijoitukset

## Lähteet
Jim De Paoli

**Jim De Paoli** (s. 27. huhtikuuta 1988) on sveitsiläinen alamäkiluistelija. Hän sijoittui alamäkiluistelun MM-sarjan Red Bull Crashed Icen yhteispisteissä yhdeksänneksi kaudella 2013. Hänen paras yksittäinen sijoituksensa on kuudes, jonka hän on saavuttanut pariin otteeseen. Nuorempana tennistä ja jääkiekkoa harrastanut De Paoli osallistui ensimmäiseen Red Bull Crashed Ice-kilpailuunsa jo vuonna 2008. Jääkiekkoa hän pelaa nykyisinkin Sveitsin nelostasolla. Nykyisin De Paoli asuu Genevessä.

## Lähteet
* http://www.redbullcrashedice.com/fi_FI/athlete/jim-de-paoli
* http://www.eliteprospects.com/player.php?player=272047
Abdelaziz Merzougui

**Abdelaziz Merzougui** (s. 30. elokuuta 1991 Guelmim, Marokko) on marokkolaissyntyinen espanjalainen juoksija, joka kilpailee keskimatkoilla ja 3000 metrin estejuoksussa. 

Hän on voittanut maastojuoksun EM-kisoissa kultaa nuorten henkilökohtaisessa kilpailussa vuonna 2010 ja hopeaa alle 23-vuotiaiden joukkuekilpailussa vuonna 2012. Yleisurheilun alle 23-vuotiaiden EM-kisoissa 2013 Tampereella Merzougui voitti kultaa 3000 metrin estejuoksussa ajalla 8.34.64 ja kahta vuotta aikaisemmin samoista kisoista Ostravasta hopeaa. EM-kisoissa samalta matkalta tuloksena oli neljäs sija. Hän kilpaili estejuoksussa myös kesäolympialaisissa 2012 Lontoossa ja Rio de Janeirossa 2016 jääden alkueriin.

## Lähteet
*
Sukaskurkkuorneero

**Sukaskurkkuorneero** (*Synallaxis kollari*) on orneeroiden heimoon kuuluva varpuslintu.

## Levinneisyys
Sukaskurkkuorneeroa tavataan hyvin pienellä ja hajanaisella alueella Brasiliassa ja Guayanassa. Lajin arvellaan vähenevän nopeasti elinympäristöjen tuhoutumisen takia, ja se on luokiteltu erittäin uhanalaiseksi. Sen populaatioksi arvellaan suurimillaan noin 8&nbsp;100 täyikasvuista yksilöä.

## Lähteet
Csongor Olteán

**Csongor Olteán** (s. 8. huhtikuuta 1984 Sfântu Gheorghe, Romania) on romanialaissyntyinen
unkarilainen keihäänheittäjä. Hänen uransa paras tulos on elokuussa 2009 Budapestissä heitetty 80.01. 

Olteán on voittanut maansa mestaruuden neljästi peräkkäin vuosina 2006-2009. Hän on kilpaillut kaksissa MM-kisoissa, mutta molemmissa hän on jäänyt karsintaan. Myös kesäolympialaisissa 2008 Pekingissä Olteán jäi karsintaan, silloin ilman tulosta. Hän on 190 senttimetriä pitkä ja painaa 83 kiloa. Olteán edustaa ASE-seuraa.

## Lähteet
* http://www.iaaf.org/athletes/hungary/csongor-oltean-184868#personal-bests
* http://www.european-athletics.org/athletes/group=O/athlete=142123-oltean-csongor/index.html
José Aguinelo dos Santos

**José Aguinelo dos Santos** (syntymätodistuksen mukaan 7. heinäkuuta 1888 Pedra Branca, Brasilia – 20. joulukuuta 2017) oli brasilialainen mies, joka syntymätodistuksensa mukaan oli eräässä vaiheessa maailman vanhin elävä mies ja ihminen. Dos Santos oli afrikkalaisten orjien lapsi. Hän asui elämästään 44 vuotta vanhainkodissa São Paulossa.

Dos Santos eli koko ikänsä ilman henkilötodistusta, ja syntymätodistuskin hänelle annettiin vasta vuonna 2014. Hänen oikeaa ikäänsä ei koskaan varmistettu tieteellisillä testeillä. Hän kuoli joulukuussa 2017 väitetysti 129 vuoden ikäisenä.

## Lähteet
Javier Gutiérrez Cuevas

**Javier Gutiérrez Cuevas** (s. 29. maaliskuuta 1985 Santander, Espanja) on espanjalainen maastohiihtäjä. Hän edustaa CLUB Esqui Solvay-nimistä seuraa. Gutiérrez on nelinkertainen maansa mestari sekä moninkertainen hopea- ja pronssimitalisti. Hän on hiihtänyt maailmancupissa vuodesta 2004, jossa hänen paras henkilökohtainen sijoituksensa on 54. Rybinskistä vuodelta 2012. Gutiérrez on kilpaillut myös kaksissa talviolympialaisissa, 2010 ja 2014. Hänen paras olympiasijoituksensa on vuoden 2010 kisojen 40. sija 30 kilometrin kilpailusta.

## Lähteet
* http://data.fis-ski.com/dynamic/athlete-biography.html?sector=CC&competitorid=95122&type=result&category=WC&season=ALL&sort=&discipline=ALL&position=QLF&place=&Submit=Search&limit=50
Ruosteorneero

**Ruosteorneero** (*Synallaxis unirufa*) on orneeroiden heimoon kuuluva varpuslintu.

## Levinneisyys
Ruosteorneeroa tavataan Venezuelassa, Kolumbiassa, Ecuadorissa ja Perussa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.

## Lähteet
Rusoposkiorneero

**Rusoposkiorneero** (*Synallaxis scutata*) on orneeroiden heimoon kuuluva varpuslintu.

## Levinneisyys
Rusoposkiorneeroa tavataan Argentiinassa, Boliviassa, Brasiliassa ja Paraguayssa. Lajin kannankehitys on vakaa, ja se on luokiteltu elinvoimaiseksi.

## Lähteet
Periklís Kakoúsis

**Periklís Kakoúsis** () (1879 – kuolinvuosi tuntematon) oli kreikkalainen painonnostaja ja olympiavoittaja. 

Kakoúsis osallistui olympialaisiin kerran, St. Louisissa 1904 ja oli mukana myös Ateenan välikisoissa 1906. Hän voitti 1904 kultaa kahden käden nostossa tuloksella 111,58 kg ja oli mukana Pan-Hellenic Athletic Clubin köydenvetojoukkueessa. Kaksi vuotta myöhemmin Ateenassa hän sijoittui kahden käden nostoissa kuudenneksi ja osallistui tämän lisäksi antiikin kiekonheittokilpailuun.

## Lähteet
* Kakoúsiksen profiili sports-reference.com -sivustolla  

### Viitteet
Adam Cracknell

**Adam Cracknell** (s. 15. heinäkuuta 1985 Prince Albert, Saskatchewan, Kanada) on kanadalainen jääkiekkoilija, joka pelaa Slovakian pääsarjassa Extraliga-joukkue HK Popradissa.

## Ura
Cracknell pelasi juniorikiekkoa WHL-joukkue Kootenay Icessa. Hän pelasi Kootenayssa, kun joukkue oli runkosarjan paras. Viimeisenä vuotena 2005–2006 Cracknell oli Kootenayn paras maalintekijä tehdessään 42 maalia ja yhteensä 96 pistettä. Hän oli koko WHL:n pistepörssin toinen ja hänet valittiin WHL:n toiseen tähdistöön.

Cracknell varattiin Calgary Flamesiin viimeisellä kierroksella .

Cracknell pelasi kolme kautta 2006–2009 Flamesin farmiseurassa, mutta ei onnistunut saamaan NHL-paikkaa. 16. heinäkuuta 2009 hän teki vapaana agenttina sopimuksen St. Louis Bluesin kanssa.

1. maaliskuuta 2011 St. Louis kutsui Cracknellin farmiseura Peoria Rivermenistä NHL:ään. 12. maaliskuuta hän teki ensimmäisen NHL-maalinsa Detroit Red Wingsiä vastaan.

17. huhtikuuta 2014 Cracknell teki Bluesin paidassa ensimmäisen pudotuspelimaalinsa läntisen konferenssin neljännesvälierien ensimmäisessä ottelussa Chicago Blackhawksia vastaan. Blues hävisi ottelusarjan kuudessa ottelussa.

1. heinäkuuta 2014 Cracknell teki vapaaksi agentiksi siirryttyään yksivuotisen sopimuksen puolustavan Stanley Cup -mestari Los Angeles Kingsin kanssa. Hän ei onnistunut saamaan joukkueesta pelipaikkaa harjoitusleirin jälkeen, joten hänet laitettiin siirtolistalle, josta Columbus Blue Jackets poimi hänet 7. lokakuuta 2014. Cracknell pelasi 17 ottelua Blue Jacketsissa kaudella 2014–2015 ennen kuin hänet tiputettiin AHL-farmiseura Springfield Falconsiin. 26. helmikuuta 2015 Cracknell hankittiin takaisin St. Louis Bluesiin, jossa hänet myös tiputettiin AHL:n puolelle Chicago Wolvesiin.

25. elokuuta 2015 Cracknell teki Vancouver Canucksin kanssa kaksisuuntaisen ja kestoltaan vuoden mittaisen sopimuksen. Cracknellin odotettiin aloittavan kauden Utica Cometsissa, mutta hän onnistui vakuuttamaan harjoitusleirillä ja tuli valituksi Canucksin kauden avanneeseen NHL-kokoonpanoon. 12. lokakuuta 2015 Cracknell teki ensimmäisen maalinsa Canucksin paidassa.

Syyskuussa 2020 Cracknell teki Edmonton Oilersin kanssa yksivuotisen ja kaksisuuntaisen sopimuksen.

## Tilastot

## Lähteet
* 
* 
* 

### Viitteet
Gitegan provinssi

**Gitega** on yksi Burundin viidestä provinssista, jotka muodostettiin vuoden 2023 halliinnonuudistuksessa. Se sijaitsee maan keskiosassa. Provinssin pinta-ala on 4546 km² ja asukasluku noin 2,3 miljoonaa (2024).

Vuonna 2025 voimaan tulleessa uudistuksessa Gitegaan yhdistettiin aiemmat Muramvyan, Karuzin ja Mwaron provinssit.

## Lähteet
Matt Halischuk

**Matthew Halischuk** (s. 1. kesäkuuta 1988, Toronto, Ontario, Kanada) on kanadalainen jääkiekkoilija, joka pelaa NHL-joukkue Winnipeg Jetsin organisaatiossa.

## Ura
New Jersey Devils varasi Halischukin NHL:ään numerolla 117 . Hänet varattiin OHL:stä, jossa hän pelasi Kitchener Rangersissa ja Toronto St. Michaels Majorsissa. 

Halischuk edusti Kanadan maajoukkuetta nuorten MM-kisoissa 2008. Hän teki finaalissa voittomaalin jatkoajalla.

Halischuk pelasi ensimmäisen kerran ammattilaisena kaudella 2008-2009 Devilsin AHL-farmiseurassa Lowell Devilsissä. Halischuk pelasi ensimmäisen NHL-pelinsä Toronto Maple Leafsia vastaan 29. lokakuuta 2008. Kaudella 2009-2010 Halischuk teki ensimmäisen NHL-maalinsa 5-2 -voitossa Washington Capitalsia vastaan 14. marraskuuta 2009.

19. kesäkuuta 2010 Halischuk kaupattiin Devilsistä Nashville Predatorsiin vaihdossa Jason Arnottiin. 30. huhtikuuta 2011 Halischuk teki voittomaalin toisella jatkoajalla läntisen konferenssin semifinaalisarjan toisessa ottelussa Vancouver Canucksia vastaan. Kyseinen voitto oli Nashvillen seurahistorian ensimmäinen pudotuspelien toisella kierroksella.

7. heinäkuuta 2011 Halischuk teki Predatorsin kanssa kaksivuotisen jatkosopimuksen. Työsulun 2012-2013 jälkeen Predators ei antanut Halischukille jatkosopimusta ja hän muuttui vapaaksi agentiksi. 11. heinäkuuta 2013 hän teki Winnipeg Jetsin kanssa vuoden mittaisen sopimuksen. 1. heinäkuuta Halischuk ja Jets solmivat vuoden jatkosopimuksen.

## Tilastot

## Lähteet
* 
* 
* 

### Viitteet
Rauhanruhtinas

**Rauhanruhtinas** voi tarkoittaa ainakin seuraavia:

*eräs Raamatun Jesajan kirjassa (Jes. 9:5) mainittu Messiaan nimitys
*kristinuskossa eräs Jeesuksen nimitys (sillä edellisen oletetaan tarkoittavan Jeesusta)
*Espanjan pääministeri Manuel de Godoyn (1767–1851) arvonimi
**Rauhanruhtinas*, useiden suomalaisten uskonnollisten laulujen nimi
Andh

**Andh** eli **andha** tai **andhi** on Intiassa asuvien andhien puhuma indoarjalainen kieli. Etnisiä andheja on yhteensä yli 400&nbsp;000&nbsp;000, mutta suuri osa heistä on marathinkielisiä ja vain noin 100&nbsp;000&nbsp;000 puhuu andhia äidinkielenään. Andhin puhujat sijoittuvat pääosin Maharashtran, Telanganan ja Madhya Pradeshin osavaltioihin.

Andhia kirjoitetaan devanagari-kirjaimistolla.

## Lähteet
Angika

**Angika** on Intiassa Biharin osavaltion pohjoisosassa puhuttu indoarjalainen kieli. Sitä puhui vuonna 1997 äidinkielenään 743&nbsp;600 ihmistä. Angikaa kirjoitetaan devanagari-kirjaimistolla.

Angikalla ei ole kansallisen kielen asemaa Intiassa. Se on yksi 35 kielestä, joiden hakemus aseman saamiseksi on yhä käsiteltävänä.

## Lähteet
Norjan läänit 1308–1662

**Norjan läänit** olivat tärkeitä hallinnollisia alueita Tanska-Norjassa ennen siirtymistä absoluuttiseen monarkiaan. Läänit () olivat olemassa 1308–1662.

1500-luvun alussa läänijako oli epävakaa, mutta muodostui neljästä kiinteästä linnaläänistä tai pääläänistä ja noin 30 pienläänistä, jotka kuuluivat vaihtelevasti päälääneihin. 1500-luvulta vuoteen 1660 neljä päälääniä olivat:
* Båhusin lääni (Bohuslän)
* Akershusin lääni
* Trondheimin lääni
* Bergenhusin lääni (johon kuului myös Pohjois-Norja)

Vuonna 1660 Norjassa oli yhdeksän päälääniä:
* Tunsbergin lääni
* Bratsbergin lääni
* Agdesidenin lääni
* Stavangerin lääni
* Akershusin lääni
* Bergenhusin lääni
* Trondheimin lääni
* Nordlandenen lääni
* Vardøhusin lääni
Pienläänien lukumäärää vähennettiin 17 lääniin.

Läänien tilalle tulivat amtit 1662 ja niitä seurasivat fylket 1919.
Ryan Gauld

**Ryan Stewart Gauld** (s. 16. joulukuuta 1995 Aberdeen) on skotlantilainen jalkapalloilija, pelipaikaltaan hyökkäävä keskikenttäpelaaja. Hän on edustanut vuodesta 2021 lähtien Major League Soccerissa pelaavaa Vancouver Whitecapsia.

Ennen siirtymistään Portugaliin Gauld edusti Skotlannin Valioliigassa pelaavaa Dundee Unitedia.

## Seurajoukkueura
### Dundee United
Vuonna 2006 seuran junioreihin liittynyt Gauld teki debyyttinsä Dundee Unitedin paidassa Skotlannin valioliigassa kauden 2011–2012 viimeisessä ottelussa Motherwelliä vastaan. Hänestä tuli seuraavilla kausilla yksi Unitedin avainpelaajista, yhdessä toisten nuorten lupausten Andrew Robertsonin ja John Souttarin kanssa.

Gauld oli ehdolla Skotlannin vuoden nuoreksi pelaajaksi kaudella 2013–2014, mutta tunnustus meni lopulta hänen joukkuetoverileen Robertsonille.

### Sporting CP
Gauld siirtyi Sportingiin heinäkuussa 2014, arviolta kolmen miljoonan punnan siirtosummalla. Gauld solmi uuden seuransa kanssa heti kuusivuotisen sopimuksen, jossa on 60 miljoonan euron ulosostopykälä.

Debyyttikautensa aluksi Sporting laittoi Gauldin toiseksi korkeimmalla sarjatasolla pelaavaan reservijoukkueeseensa, joskin päävalmentaja Marco Silva nimesi harjoituspeleissä vakuuttaneen Gauldin Mestarien liigaan 25 pelaajan listalle.

Debyyttinsä Primeira Ligassa Gauld teki 18. tammikuuta 2015 ottelussa Rio Avea vastaan, tullen vaihdosta kentälle 65. minuutin kohdalla. Ykkösjoukkueessa hän oli debytoinut jo edellisvuoden lopulla liigacupissa.

## Maajoukkueura
Gauld on edustanut Skotlantia useissa eri ikäkausimaajoukkueissa. Syyskuussa 2014 hänet valittiin A-maajoukkueen mukaan EM-karsintaotteluihin Georgiaa ja Puolaa vastaan, muttei pelannut kummassakaan ottelussa. Gauld debytoi Skotlannin A-maajoukkueessa 5. syyskuuta 2024 Kansojen liigan ottelussa Puolaa vastaan. Maaliskuun 25. päivään 2026 mennessä hän on pelannut kuusi A-maaottelua, joista kaikissa hän on tullut vaihdosta kentälle. Otteluista kaikki ovat olleet Kansojen liigan otteluita.

## Lähteet
Turkiksien maassa

**Turkiksien maassa** ja **Ajelehtiva saari** muodostavat yhdessä Jules Vernen alkujaan vuonna 1873 kahdessa osassa julkaistun teoksen *Le pays des fourrures* suomennoksen. Teoksen on suomentanut P. J. Hannikainen, ja suomennokset ilmestyivät 1928.

Teos kuvaa, kuinka joukko turkismetsästäjiä matkaa 70. leveysasteen pohjoispuolelle ja löytää uuden, täynnä turkisriistaa olevan alueen. Maanjäristys yllättää retkikunnan, joka jää  kohti Beringin salmea ajelehtivalle, kasvillisuuden peittämälle jäälautalle. Seurue ryhtyy varautumaan siihen, että jäälautta ajautuu etelään ja alkaa sulaa.

Teoksessa on Vernen runo "Chanson groenlandaise", jonka tekstiin Alfredo Catalani sävelsi 1878 oopperan *[[La Wally]]* aarian "Ebben? Ne andrò lontana". Runo on julkaistu myös Vernen tekstejä sisältävässä teoksessa *Text Oubliés* (1979, Union Général d'Éditions, Collection 10-18, No. 1294). Verne kirjoitti runon alun perin nimellä "Chanson scandinave" (1856), mutta muokkasi sen siis romaania varten ja antoi sille uuden nimen "Chanson groenlandaise".

;Chanson groenlandaise

Le ciel est noir,
Et le soleil se traîne
A peine!
De désespoir,
Ma pauvre âme incertaine
Est pleine!
Le ciel est noir.
La blonde enfant se rit de mes tendres chansons.
Et sur son coeur l'hiver promène ses glaçons!

Ange rêvé,
Ton amour qui fait vivre
M'envire.
Et j'ai bravé
Pour te voir, pour te suivre
Le givre.
Ange rêvé,
Hélas ! sous mes baisers et leur douce chaleur,
Je n'ai pu dissiper les neiges de ton coeur!

Ah! que demain
A ton âme convienne
La mienne,
Et que ma main
Amoureusement tienne
La tienne!
Ange rêvé!
La soleil brillera là-haut dans notre ciel,
Et de ton coeur, l'amour forcera le dégel! (×2)
Ange rêvé! (×2)


## Lähteet

## Aiheesta muualla
* Ce livre sous plusieurs formats sur Ebooks libres et gratuits 
* Ce livre en audiobook gratuit lu par des volontaires de LibriVox  (mp3)
Jumalten tuho (romaani)

**Jumalten tuho** on Juri Nummelinin vuonna 2012 ilmestynyt pulp-fantasiaromaani.

## Aiheesta muualla
* Juhani Karila: Ihanaa pulp-törkyä. Helsingin sanomat 14.3.2012.
* Juri Nummelin: Jumalten tuho: miten teini-iän novellista tuli ihanaa pulp-törkyä sisältävä romaani. Julkaisemattomia 19.3.2012.
* J. Tuomas Harviainen: Puhdasta, kaoottista, roskaviihdettä . Turun ylioppilaslehti 5/2012.
* Jarmo Karonen: Maailmanloppu iskee Forssaan . Satakunnan kansa 16.4.2012.
* Matti Komulainen: Sarjamurhaaja ei-mistään. Turun sanomat 11.5.2012.